Ole Jonny Friise

Ole Jonny Friise (1941–2024) var en norsk bandy- og fotballspiller fra Drammen. Han representerte Strømsgodset Idrettsforening og tok seks NM-titler i bandy i perioden 1962–1970. Han spilte 51 kamper for det norske landslaget og var kaptein da Norge tok VM-sølv i 1965. I fotball ble han cupmester i 1969 og 1970 og seriemester i 1970.

 Bandy 
Friise spilte i forsvaret hele karrieren og ble kjent som en kompromissløs og god senterhalf. Han debuterte på Strømsgodset som 19-åring i 1960 og fikk sin første landskamp mot Sverige i 1961. Han var kaptein både på klubb- og landslag, blant annet på sølvlaget fra Bandy-VM i 1965. Han var den første norske spiller som oppnådde 50 kamper med flagget på brystet og fikk totalt 51 landskamper.Erik Hansen og Tor Audun Sørensen: Ole Jonny Friise (1941-2024) - Minneord i Aftenposten 8. nov. 2024 Friise spilte aktivt til han var rundt 40 år og ble senere trener for Strømsgodset, Mjøndalen Idrettsforening og Ski- og Ballklubben Drafn.

 Fotball 
Friise var to ganger cupmester i 1969 og 1970 og seriemester i 1970 og var med på fire opprykk med Strømsgodset i fotball. Han spilte 48 obligatoriske kamper på klubbens førstelag, fra 1961 til 1970. Friise var målvakt, men var for det meste reserve for Inge Thun. Da Thun var i militæret i 1965, spilte Friise samtlige kamper i en sesong som ble kronet med opprykk fra 3. divisjon. Friise ble regnet som en pålitelig og allsidig spiller.

 Meritter 
 6 Norgesmesterskap i bandy, 1962, 1963, 1965, 1967, 1968 og 1970.
 Sølv i Bandy-VM 1965.
 51 landskamper.
 Norges Bandyforbunds bragdmerke.
 Seriemester i fotball 1970.
 2 Norgesmesterskap i fotball, 1969 og 1970.

 Referanser 

Kategori:Norske bandyspillere
Kategori:Norske fotballspillere
Kategori:Fotballspillere for Strømsgodset TF
Kategori:Norgesmestere i fotball
Kategori:Personer fra Drammen kommune